Document ID: 31996R1974

31996R1974
L 262/2
SLUŽBENI LIST EUROPSKE UNIJE
15.10.1996.
UREDBA KOMISIJE (EZ) br. 1974/96
od 15. listopada 1996.
o izmjeni Uredbe (EZ) br. 716/96 o usvajanju izvanrednih mjera potpore tržištu govedine u Ujedinjenoj Kraljevini
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 805/68 od 27. lipnja 1968. o zajedničkoj organizaciji tržišta govedine i teletine (1) kako je zadnje izmijenjena Uredbom (EZ) br. 1588/96 (2), a posebno njezin članak 23.,
budući da se Uredbom Komisije (EZ) br. 716/96 (3) kako je zadnje izmijenjena Uredbom (EZ) br. 1846/96 (4), predviđaju izvanredne mjere potpore tržištu govedine u Ujedinjenoj Kraljevini, posebno omogućavanjem da se proizvođačima plati iznos od 1 ECU po kilogramu žive vage za životinje zaklane u okviru programa utvrđenog u navedenoj Uredbi; budući da je s obzirom na najnovija kretanja tržišnih cijena u Ujedinjenoj Kraljevini navedeni iznos primjereno prilagoditi; budući da stoga također treba prilagoditi doprinos Zajednice izražen u ECU-ima po životinji;
budući da ta ista Uredba zahtijeva da se glava, unutarnji organi i trup životinja zaklanih u skladu s njezinim odredbama trajno oboje i prevezu u plombiranim kontejnerima u ovlaštene spalionice ili kafilerije na obradu i uništavanje; budući da se, u skladu s potrebnim kontrolama koje će obavljati nadležna tijela Ujedinjene Kraljevine, tim tijelima treba omogućiti korištenje ograničenog broja životinja u istraživačke i obrazovne svrhe prije njihova uništenja;
budući da su mjere predviđene ovom Uredbom u skladu s mišljenjem Upravljačkog odbora za govedinu i teletinu,
DONIJELA JE OVU UREDBU:
Članak 1.
Uredba (EZ) br. 716/96 mijenja se kako slijedi:
1.
u članku 1. dodaje se sljedeći stavak 6.:
„6. Neovisno o stavku 1. i u skladu s potrebnom kontrolom, nadležno tijelo Ujedinjene Kraljevine ovlašteno je za korištenje, prije obrade i uništenja, ograničenog broja životinja u istraživačke i obrazovne svrhe.”;
2.
u članku 2. stavku 1., iznos „1 ECU” zamjenjuje se iznosom „0,9 ECU”, a iznos „392 ECU” zamjenjuje se iznosom „353 ECU”;
3.
u članku 2. stavku 2., iznos „1 ECU” zamjenjuje se iznosom „0,9 ECU”.
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje se na životinje kupljene od prvog ponedjeljka od dana objave.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. listopada 1996.

Labels: 18
17
6